เทยเที่ยวไทย

เทยเที่ยวไทย เป็นรายการท่องเที่ยวในรูปแบบไลฟ์สไตล์ของกะเทย ปัจจุบันออกอากาศทุกวันอาทิตย์ เวลา 22:30 น. ทางจีเอ็มเอ็ม 25 และอัปโหลดวิดีโอลงยูทูบทางช่อง GMMTV และ เทยเที่ยวไทย & friends ดำเนินรายการโดย กอล์ฟ-กิตติพัทธ์ ชลารักษ์ ก๊อตจิ-ทัชชกร บุญลัภยานันท์ และ เจนนี่ ปาหนัน ออกอากาศครั้งแรกวันที่ 8 ตุลาคม พ.ศ. 2554 โดยช่วงแรกออกอากาศทางช่องแบงแชนแนล
== พิธีกร ==
=== พิธีกรหลัก ===
ทัชชกร บุญลัภยานันท์ (ก๊อตจิ) (8 ตุลาคม พ.ศ. 2554 – 30 กรกฎาคม พ.ศ. 2566)
สิบโทกิตติพัทธ์ ชลารักษ์ (กอล์ฟ) (15 ตุลาคม พ.ศ. 2554 – 30 กรกฎาคม พ.ศ. 2566) เป็นแขกรับเชิญพิเศษและผู้ตัดสินภาพถ่ายในเทปแรก (8 ตุลาคม พ.ศ. 2554)
วัชระ สุขชุม (เจนนี่) (3 มกราคม พ.ศ. 2559 – 30 กรกฎาคม พ.ศ. 2566)
=== พิธีกรเสริม ===
นิติ ชัยชิตาทร (ป๋อมแป๋ม) เป็นพิธีกรหลักตั้งแต่เทปแรก (8 ตุลาคม พ.ศ. 2554) จนถึงช่วงกลางปี พ.ศ. 2560 ได้ลดบทบางลงเป็นพิธีกรเสริม บางครั้งจะเป็นแขกรับเชิญในรายการหรือแทนพิธีกรหลักที่ไม่สามารถมาดำเนินรายการได้
=== พิธีกรรับเชิญ ===
ปพนพัชร์ วิศาลพงษ์สิน (เจ๊นนท์)
* พิธีกรหลัก (8 ตุลาคม พ.ศ. 2554)
* พิธีกรรับเชิญพิเศษ (เทปที่ 4, 12, 23, 74, 79, 104)
* พิธีกรภาคสนามในงานเทยแฟร์เฟสติวัลคาร์นิวัลแห่แหนประจำปี 2559: เทยแฟร์ แม่ครองเมือง (เทปที่ 273)
ชลลดา เมฆราตรี (เก๋)
* พิธีกรภาคสนามในงานเทยแฟร์เฟสติวัลคาร์นิวัลแห่แหนประจำปี 2557 (เทปที่ 165)
สุทธิวรรณ สินประมวญ (พายไก่)
* พิธีกรภาคสนามในงานเทยแฟร์เฟสติวัลคาร์นิวัลแห่แหนประจำปี 2558 (เทปที่ 219)
ปาล์ม ป้าเป็ด ฝน และ นุ้ย
*  พิธีกรภาคสนามในงานเทยแฟร์เฟสติวัลคาร์นิวัลแห่แหนประจำปี 2559: เทยแฟร์ แม่ครองเมือง (เทปที่ 273)
จารุวัฒน์ เชี่ยวอร่าม (โดม)
*พิธีกรรับเชิญพิเศษ (เทปที่ 398) ทำหน้าที่แทนเจนนี่ที่ติดภารกิจ ไม่สามารถมาถ่ายทำรายการได้
พัสกร พลบูรณ์ (เฟิร์น)
*พิธีกรรับเชิญพิเศษ (เทปที่ 399) ทำหน้าที่แทนเจนนี่ที่ติดภารกิจ ไม่สามารถมาถ่ายทำรายการได้
อาภาพร นครสวรรค์ (ฮาย)
*พิธีกรรับเชิญพิเศษ (เทปที่ 400) ทำหน้าที่แทนเจนนี่ที่ติดภารกิจ ไม่สามารถมาถ่ายทำรายการได้
กันติชา ชุมมะ (ติช่า)
*พิธีกรรับเชิญพิเศษ (เทปที่ 401) ทำหน้าที่แทนเจนนี่ที่ติดภารกิจ ไม่สามารถมาถ่ายทำรายการได้
หยาดพิรุณ ปู่หลุ่น (หยาด)
*พิธีกรรับเชิญพิเศษ (เทปที่ 542) ทำหน้าที่แทนก๊อตจิที่ป่วยไม่สามารถมาถ่ายทำรายการได้
== ช่วงต่าง ๆ ของรายการ ==
==== ช่วงรายการหลัก ====
เทยเที่ยวไทย ไปเที่ยวเลย แนะนำการเดินทาง จุดเด่นสถานที่เที่ยวที่น่าสนใจ กิจกรรมและเข้าชม
Wanna Be On Top แข่งขันการถ่ายรูปของพิธีกร โดยผู้ตัดสินจากนักท่องเที่ยว ดารารับเชิญ ผู้เชี่ยวชาญ หรือประชาชนทั่วไป
ต่อปาก ต่อคำ ต่อราคา แนะนำตลาดตามสถานที่ท่องเที่ยว ทั้งตลาดสดหรือตลาดนัด ที่มีพ่อค้าแม่ค้าขายของ และมอบรางวัลคำคมกาละแมร์ให้กับพ่อค้าแม่ค้าที่พูดได้โดนใจ
ฝากไว้ให้คิด/ข้อคิดเตือนใจจาก 4 เทย เป็นช่วงที่พิธีกรรายการจะให้ข้อคิดดี ๆ หรือตลก ๆ ให้กับคนทางบ้านได้รับชม
ต่อปาก ต่อคำ ต่อสาย เป็นช่วงที่พิธีกรทักทายแฟนรายการ เทยเที่ยวไทยซึ่งเป็นช่วงที่มาแทนช่วงต่อปาก ต่อคำ ต่อราคาในช่วงสถานการณ์ โควิด - 19
==== ช่วงรายการเสริม ====
เทยเที่ยวไทย ไปเที่ยวต่อ แนะนำการเดินทาง จุดเด่นสถานที่เที่ยวที่น่าสนใจ กิจกรรมและเข้าชม เช่นเดียวกับช่วง ไปเที่ยวเลย (แทนช่วง Wanna Be On Top เนื่องจากช่างภาพประจำรายการฯ ติดภารกิจ)
ผู้สนับสนุนรอง เป็นช่วงที่ถือว่าเป็นเอกลักษณ์และกล่าวถึงมากที่สุดของรายการ โดยเป็นการนำเสนอผู้สนับสนุนรองในรูปแบบล้อเลียนโฆษณาสินค้าต่าง ๆ เดิมถูกยกเลิกไปในช่วงปลายปี พ.ศ. 2559 และแทนที่ด้วยช่วงฝากไว้ให้คิด แต่ภายหลังมีการนำช่วงผู้สนับสนุนรองกลับมาเป็นครั้งคราวในเทปที่ป๋อมแป๋มกลับมาร่วมทริปในฐานะพิธีกร ตั้งแต่ปลายปี พ.ศ. 2564 เป็นต้นมา
มีเรื่องค่ะหมวด เอาเรื่องที่พบเจอในกองถ่าย แบบประหลาด ๆ น่าเมาท์มอย เอามาเล่าสู่กันฟัง
ความป้าเป็ด เมาท์มอยเป็ด (ผู้จัดการกองถ่าย) ในทุกเรื่องเปิ่น ๆ ของป้าเป็ด
=== ช่วงในอดีต ===
เที่ยวไหมพี่ เป็นช่วงประชาสัมพันธ์การท่องเที่ยวสถานที่ต่าง ๆ ในประเทศไทยที่น่าสนใจ
เทยทิปส์ เป็นช่วงที่จะแนะนำเกร็ดเล็กเกร็ดน้อยในการท่องเที่ยว เช่น การพับผ้าแบบญี่ปุ่น ขนาดรูปเพื่อไปขอวีซ่า เป็นต้น
เทยเที่ยวทอล์ก เป็นช่วงที่จะไปตั้งโต๊ะพูดคุยกันกลางสถานที่ท่องเที่ยว พร้อมกับเคล็ดลับเกี่ยวกับการท่องเที่ยว
ท้าเทย เป็นช่วงที่พิธีกรจะไปเรียนรู้วัฒนธรรมของดีประจำจังหวัด พร้อมท้าแข่งทุกรูปแบบ
เที่ยวตามเดือน เป็นช่วงที่จะแนะนำเดือนจากมหาวิทยาลัยต่าง ๆ พร้อมแนะนำร้านอาหาร
เม้าท์มอยหอยกาบ เป็นช่วงที่เปิดโอกาสให้ผู้ชมตั้งชื่อรูปภาพที่พิธีกรได้ถ่ายไว้ ทางแฟนเพจแบงแชนแนล ถ้าชื่อไหนถูกใจพิธีกรทั้ง 3 คนก็จะได้รับรางวัลไป
หนังกุด (ยิ่งกว่าสั้น) การหาเรื่องต่าง ๆ มาทำให้ตลกภายในระยะเวลาสั้นๆ 2–3 นาที
ด่ากอล์ฟระห่ำแตก เป็นช่วงที่คนในกองจะแซวพี่กอล์ฟ ในเรื่องต่าง ๆ เช่น ความขี้งก การแต่งตัว ความโบราณ
กอล์ฟก็สู้คน  เป็นช่วงที่พี่กอล์ฟจะด่าคนอื่นกลับ เช่น ป๋อมแป๋ม ก็อตจิ และเจนนี่
Behind the Scenes ภาพเบื้องหลังที่ไม่ได้ออกอากาศ
ยายขายของ เป็นช่วงที่พิธีกรเสริม (ป๋อมแป๋ม) จะนำเสนอผู้สนับสนุนในรูปแบบ Tie-in สินค้าโดยจำลองสถานการณ์ต่าง ๆ (ที่นอกเหนือจากการไปเที่ยว) ให้ชม
ด่าแบบผู้ดี ไม่มีคำหยาบ เป็นช่วงที่จะมีการหาคำมาด่ากันโดยไม่มีคำหยาบปนอยู่ในประโยคที่ด่าออกมา
อ่านป้าย Contest เป็นช่วงที่พิธีกรจะแข่งกันคิดมุกตลกจากป้ายต่างๆในที่พบเห็นในสถานที่ท่องเที่ยว
พ่อค้าแซ่บ เป็นช่วงที่พิธีกร 2 ใน 3 คน จะไปสัมภาษณ์พูดคุยกับพ่อค้า (ที่หน้าตาดี) ที่เป็นเจ้าของกิจการต่างๆ
== โปรเจกต์พิเศษของรายการ ==
=== Wannabe Contest 2018 (พ.ศ. 2561) ===
เป็นโปรเจกต์ประกวดออกแบบเสื้อผ้าที่เปิดโอกาสให้ผู้ชมส่งผลงานการออกแบบเสื้อผ้าเพื่อนำมาใช้ในช่วง Wanna Be On Top ของรายการ โดยแบ่งการแข่งขันออกเป็น 4 รอบ ได้แก่
รอบคัดเลือก โดยผู้เข้าประกวดแต่ละทีมจะต้องส่งผลงานที่ตนเคยออกแบบเพื่อให้พิธีกรพิจารณาคัดเลือก
รอบแบ่งสายการแข่งขัน โดยผู้เข้าประกวดแต่ละทีมจะต้องออกแบบชุดให้แก่พิธีกรคนใดคนนึงเพื่อใช้ในการถ่ายช่วง Wanna Be On Top
รอบผู้ชนะสาย โดยผู้เข้าประกวดที่ผ่านเข้าสู่รอบนี้จะต้องออกแบบชุดให้แก่พิธีกรทั้ง 3 คนเพื่อใช้ในการถ่ายช่วง Wanna Be On Top
รอบชิงชนะเลิศ โดยผู้เข้าประกวดที่ผ่านเข้าสู่รอบสุดท้ายจะต้องออกแบบชุดให้แก่พิธีกรทั้ง 3 คนและจะต้องนำเสนอผ่านการทำแฟชั่นโชว์
=== เทยแก่แหมทำดี (พ.ศ. 2562) ===
เป็นโปรเจกต์ฉลองครบรอบ 8 ปีของรายการ โดยการเชิญ 6 กะเทยผู้ทรงอิทธิพลในวงการมาร่วมกันทำโครงการเพื่อมอบสิ่งดีๆให้แก่สังคม ประกอบด้วย
โครงการปลูกแนวป้องกันไฟป่า โดย นิติ ชัยชิตาทร (ป๋อมแป๋ม)
การแสดง Drag Show และเปิดรับบริจาคสมทบทุนมูลนิธิ Love Foundation โดย ปันปัน นาคประเสริฐ (Pangina Heals) และทีมผู้เข้าแข่งขัน Drag Race Thailand ทั้ง 2 ซีซั่น
โครงการช่วยเต่าให้กลับคืนสู่ธรรมชาติ โดย มาดามมด
Exclusive English Workshop และเปิดรับบริจาคเพื่อช่วยเหลือนักเรียนที่ขาดแคลนใน 3 จังหวัดชายแดนภาคใต้ โดย คณาธิป สุนทรรักษ์ (ลูกกอล์ฟ)
ร่วมกิจกรรมจิตอาสาโครงการเก็บรักษ์ ร่วมเก็บขยะบริเวณวัดจากแดง จังหวัดสมุทรปราการ และป่าในเมือง คุ้งบางกะเจ้า โดย ธงชัย ทองกันทม (ปิงปอง)
กิจกรรมส่งความสุขในช่วงเทศกาลปีใหม่ มอบของขวัญปีใหม่ให้แก่เจ้าหน้าที่ที่ต้องปฏิบัติงานในช่วงเทศกาลปีใหม่ โดย สมบัษร ถิระสาโรช (ป้าตือ)
== งานแสดงพิเศษ ==
== ดูเพิ่ม ==
แบงแชนแนล
ช่องวัน
จีเอ็มเอ็มทีวี
รายชื่อตอนเทยเที่ยวไทย
ทอล์ก-กะ-เทย Tonight
TEAMGIRL
จีเอ็มเอ็ม 25
== รางวัล ==
== อ้างอิง ==
== แหล่งข้อมูลอื่น ==
แฟนเพจรายการเทยเที่ยวไทยทางเฟซบุ๊ก
ช่องเทยเที่ยวไทยในยูทูบ
จีเอ็มเอ็มทีวี
รายการโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2554
รายการโทรทัศน์ช่องจีเอ็มเอ็ม 25
รายการโทรทัศน์ช่องวัน
รายการโทรทัศน์ช่องแบงแชนเนล
รายการสารคดีท่องเที่ยว